Veldbrande: Boere kort voer | Maroela Media
Foto: Hettie du Plessis / Kathu Gazette
Boere in die Noord-Kaap het lusern nodig vir 14 dae om sowat 5 000 diere te voer ná verwoestende brande die naweek in die gebied uitgebreek het.
Die omgewing tussen Kuruman en Kathu is die ergste hierdeur geraak en boere het onverpoosd sedert die naweek vlamme geslaan om die brande te blus. Die wind was egter baie sterk en die brand kon nie onder beheer gebring word nie.
Die brande is glo deur stakende mynwerkers veroorsaak en die boere in die omgewing oorweeg om 'n klag van brandstigting in te dien.
RSG berig nagenoeg 60 000 hektaar is vernietig. Die brand is intussen onder beheer gebring en word nie meer as 'n ernstige gevaar beskou nie. Boere wat kan help kan Agri-Kuruman skakel by 053 712 3544.
Kathu Kuruman myn staking
Ai dis so hartseer alles wat die Boere voor werk…p
Die polisie kan nie bevestig dat dit wel brandstigting was nie en daar word ook nie op hierdie stadium 'n saak van brandstigting ondersoek nie. Volksblad berig vandag dat die brand op die myn se plaas begin het.